নির্বাচনের ফলাফল ঘোষণার পরপর তুরস্কের সর্বত্রই জনগণের বাঁধভাঙা উচ্ছ্বাস পরিলক্ষিত হয়। তারা এরদোগান ও একে পার্টি নিয়ে মুহুর্মুহু শ্লোগান দিতে থাকে। তুরস্কের প্রেসিডেন্ট রিজেপ তায়েপ এরদোগান নির্বাচনের ফলাফলের পর সাধারণ নাগরিকদের সাথে কথা বলতে গিয়ে, ফলাফলে আল্লাহর শুকরিয়া (আলহামদুলিল্লাহ) জ্ঞাপন করেন এবং নতুন তুরস্ক গড়তে সকলকে একসাথে কাজ করার আহবান জানান। একে পার্টির বর্তমান প্রধান ও তুরস্কের প্রধানমন্ত্রী আহমদ দাওয়াতুলু এ ফলাফলকে গণতন্ত্রের বিজয় হিসেবে উল্লেখ করেন এবং সবাইকে নিয়ে নতুন তুরস্ক গঠনে সামনের দিকে এগিয়ে যাওয়ার আকাক্সক্ষা পুনর্ব্যক্ত করেন।